डॉक सारांशित करण्यासाठी: दर वर्षी बीबीसी ही यादी प्रसिद्ध करते. हे वर्ष "जागतिक स्त्री हक्क वर्षं" म्हणून साजरं होत आहे, हे औचित्त्य साधत "2018 BBC 100 Women" च्या यादीत समाविष्ट झालेल्या १०० महिला नवप्रवर्तनाच्या निदर्शक आहेत, ज्यांनी आंतरिक ओढ, असमाधान आणि उद्वेगाच्या उद्रेकातून भोवतालच्या जगात मूलभूत बदल घडवले आहेत. 

चला तर, आपण करून घेऊ त्यांची ओळख. त्यांची ओळख करून घेताना, आपल्यासमोर निरनिराळ्या संकल्पना उलगडत जातील, पराकोटीच्या उद्वेगाचे रूपांतर सकारात्मक बदल घडवण्यात झालेले दिसेल, आणि त्या मागे दडलेले कर्तबगार महिलांचे चेहरे समोर येतील.

वय वर्षे 15 ते 94 वयोगटातील आणि 60 देशांतून बीबीसीनं निवडलेल्या 100 महिलांमध्ये काही नेत्या आहेत, काही नवनिर्मात्या आहेत तर काही इतरांचे दैनंदिन आयुष्य सुरळीत सुरू राहावे, यासाठी झटणाऱ्या सर्वसाधारण महिला आहेत. 

यांतील काही जणी स्वतःच्या दुःखद, अडवणूक झाल्याच्या, अपयशाच्या, उघड करू नये, अशा अनुभवांच्या कहाण्या, आमच्या "फ्रीडम ट्रॅश कॅन" मध्ये टाकून सांगतील जो, अशा कहाण्यांसाठी आम्ही नेमलेला "डिजिटल बिन" आहे.

तर इतरांच्या कहाण्यांतून, प्रतिकूल परिस्थितीवर मात करत यशस्वी झालेल्या महिलांच्या यशोगाथा असतील. उदाहरणार्थ तुरुंगातील वेळ सत्कारणी लावत नाविन्यपूर्ण उद्योगाची सुरवात करणाऱ्या ब्रिटिश महिलेपासून ते जन्माने मुलगी असूनही मुलगा म्हणून वाढवल्या गेलेल्या अफगाणी बालिकेपर्यंत. आणि या जागतिक यादीत समाविष्ट झाल्या आहेत् नगरच्या राहीबाई.

पारंपरिक पिकांचे शेकडो देशी वाण जतन करण्यासाठी राहीबाई यांनी मोठे योगदान दिले आहे. BAIF या संस्थेच्या मदतीने त्यांनी अहमदनगर जिल्ह्यातील कोंभाळणे गावात बियाणे बँक सुरू केली. त्यामुळे शाश्वत शेतीला मोठं वरदान मिळतंय. 

राहीबाईंच्या बँकेत आदिवासी परंपरेने जपलेल्या 53 पिकांचे 114 गावरान वाण आहेत. अहमदनगरच्या अकोलेसह चार तालुक्यात 50 टक्के शेतकरी गावरान बियाणे वापरतात. 

पाहा व्हीडिओ - राहीबाईंची देशी बियाण्यांची बँक

बीबीसीने प्रसिद्ध केलेली ही १०० महिलांची यादी इंग्रजी वर्णाक्षर क्रमाने दिली आहे. त्यांचे नाव, व्यवसाय, देश आणि थोडक्यात परिचय यासह दिली आहे. 

१] अबिसोय अजाय एकिनोफॉलरीन - ३३ वर्षं, नायजेरिया, सामाजिक प्रश्नं सोडवण्यासाठी उद्योगाचा वापर 

अबिसोय या "गर्ल्स कोडिंग" या नायजेरियातील सेवाभावी संस्थेच्या संस्थापक आहेत. नायजेरियातील मागासलेल्या, दुर्गम...\nडॉक सारख्याच भाषेत सारांश:
'सीडमदर' म्हणून ओळखल्या जाणाऱ्या राहीबाई सोमा पोपेरे यांचा 100 Women बीबीसीच्या प्रेरणादायी महिलांच्या जागतिक यादीत समावेश करण्यात आला आहे. विविध क्षेत्रात काम करून आपल्या कर्तृत्वाचा ठसा उमटविणाऱ्या जगातल्या 100 महिलांची ही यादी म्हणजे BBC 100 Women.